**PLÁN UVOĽŇOVANIA OPATRENÍ V DSS PRE DETI A DOSPELÝCH ŠOPORŇA - ŠTRKOVEC**

|  |  |  |  |
| --- | --- | --- | --- |
|  | **Vypracovala** | **Schválila** | **Podpis** |
| **Meno a priezvisko** | PhDr. Jana Slabejová | Mgr. Mária Tóthová |  |
| **Funkcia** | manažérka kvality | riaditeľka |  |
| **Dátum** | 04.06.2020 | 04.06.2020 |  |

**OBSAH**

**ÚVOD**

**1 USMERNENIA**

* 1. Usmernenia k umožneniu návštev v zariadení
  2. Usmernenia k umožneniu dočasného opustenia zariadenia
  3. Usmernenia k poskytovaniu ambulantnej formy sociálnej služby v zariadení

1. **ZÁVEREČNÉ USTANOVENIA**
2. **SÚVISIACE PODKLADY A DOKUMENTY**

**PRÍLOHY**

**ÚVOD**

Tento interný dokument upravuje základné podmienky pre umožnenie návštev v DSS pre deti a dospelých vo vnútorných a vonkajších priestoroch, pri dôslednom dodržiavaní hygienicko – epidemiologického režimu a opatrení za účelom zamedzenia šírenia ochorenia COVID – 19, základné podmienky pre umožnenie dočasného opustenia zariadenia pri dôslednom dodržiavaní hygienicko – epidemiologického režimu a opatrení za účelom zamedzenia šírenia COVID – 19 a základné podmienky poskytovania sociálnych služieb v zariadeniach podmienených odkázanosťou s poskytovaním sociálnej služby ambulantnou formou.

Týmto predpisom sa upravujú iba tie opatrenia, ktoré sú nad rámec bežného chodu zariadenia.

Cieľom interného dokumentu je informovať a usmerňovať všetkých zamestnancov zariadenia, prijímateľov sociálnych služieb, rodinných príslušníkov, známych s usmerneniami, ktoré sa týkajú uvoľňovania opatrení v sociálnych službách v súvislosti s ochorením COVID – 19.

**1 USMERNENIA**

V nadväznosti na znižujúci sa nárast počtu osôb nakazených ochorením Covid – 19 a s tým súvisiace postupné uvoľňovanie prijatých opatrení (popísaných v internom dokumente Plán krízových opatrení v DSS Šoporňa – Štrkovec) je možné pristúpiť k ich zmierňovaniu. Z tohto dôvodu Ministerstvo práce, sociálnych vecí a rodiny vydalo Plán uvoľňovania opatrení v sociálnych službách v súvislosti s ochorením COVID – 19. Realizácia plánu je priamo závislá od vývoja epidemiologickej situácie, od jednotlivých rozhodnutí krízového štábu, hlavného hygienika SR a od priebehu realizácie predchádzajúcej fázy.

Na základe týchto skutočností poskytovateľ vypracoval Plán uvoľňovania opatrení v DSS Šoporňa – Štrkovec, kde konkrétne popisuje jednotlivé usmernenia k umožneniu návštev v zariadení, k dočasnému opusteniu zariadenia a k poskytovaniu ambulantnej formy sociálnej služby v zariadení.

* 1. **USMERNENIA K UMOŽNENIU NÁVŠTEV V ZARIADENÍ**

**Príchod návštevy do zariadenia**

Návšteva musí byť vopred dohodnutá (telefonicky, emailom) a oboznámená o aktuálnych hygienicko – epidemiologických opatreniach v zariadení a celkovej organizácii chodu zariadenia počas návštevy.

* Pri vstupe do zariadenia bude každému návštevníkovi zmeraná bezkontaktným teplomerom telesná teplota. V prípade zvýšenej teploty (nad 37,2 °C) alebo príznakov respiračného ochorenia (kašeľ, sekrécia z nosa) nebude umožnený vstup do vnútorných ani vonkajších priestorov zariadenia.
* Službukonajúci personál je povinný osobám pri vstupe do zariadenia zabezpečiť použitie dezinfekčného prostriedku na ruky a jednorazové rukavice. Návštevník, zamestnanec prichádzajúci s ním do kontaktu, ako aj navštevovaný klient musia mať počas celej doby návštevy vhodne prekryté dýchacie cesty (rúško, šál, šatka). Toto opatrenie sa nevzťahuje na klientov, u ktorých to vzhľadom na ich znevýhodnenie nie je možné alebo žiaduce, ktorí nemusia mať prekrytú tvárovú časť.
* Návštevník pri vstupe do zariadenia je povinný podpísať Čestné vyhlásenie, že nebol/la v zahraničí ani v kontakte s osobou pozitívnou na COVID 19,

**Návštevné hodiny v zariadení od 03.06.2020**

Riaditeľka DSS pre deti a dospelých Šoporňa – Štrkovec od 03.06.2020 umožňuje návštevy u PSS vo vonkajších a vnútorných priestoroch zariadenia **vo vymedzených návštevných hodinách** a to nasledovne:

* **Počas pracovných dní /** od pondelka do piatka:
* v dopoludňajších hodinách, **v čase od 10:00 hod. do 11:00 hod.**
* v popoludňajších hodinách, **v čase od 13:00 hod do 14:00 hod**
* **Počas víkendov a sviatkov**
* v popoludňajších hodinách**, v čase od 14:00 hod. do 15:00 hod.**

**Maximálna dĺžka návštevy u klienta je jedna hodina, jedného klienta môžu navštíviť v rovnakom čase maximálne 2 osoby (v exteriéri zariadenia) pri dôslednom dodržaní hygienicko – epidemiologického režimu a opatrení.**

**V druhej uvoľnovacej fáze od 08.06.2020 je prístup do interiéru zariadenia (izba klienta) umožnený len návšteve u klienta pripútaného na lôžko a to nasledovne: klienta pripútaného na lôžko môže v rovnakom čase navštíviť jedna osoba, dĺžka návštevy na izbe klienta môže trvať max. 20 minút.**

**Návštevy vo vonkajších priestoroch zariadenia (1.fáza uvoľňovania od 03.06.2020)**

Vo vonkajšom priestore možno realizovať v rovnakom čase, pri dodržaní stanovených podmienok uvedených v stati *Príchod návštevy do zariadenia,* maximálne návštevy u 2 klientov. Zariadenie si vyhradzuje pre návštevy vonkajší priestor/ altánok a posedenie pri fontáne. V prípade nepriaznivého počasia bude umožnená len jedna návšteva v altánku, nakoľko je krytý. Počet osôb na návšteve vyhradzujeme nasledovne: **1 klienta môžu navštíviť max, dve osoby**. Odstup medzi jednotlivými návštevami bude dodržaný min. 5m.

**Osobám mladším ako 15 rokov sa vstup do zariadenia neumožňuje.**

**Osobám, ktoré spadajú do rizikovej skupiny:**

* **starší ľudia nad 60 rokov**
* **osoby s pľúcnou chorobou a s chronickým ochorením srdca a pľúc + ďalšie diagnózy**
* **osoby s chronickým ochorením spojeným so zníženou imunitou**

**ODPORÚČAME ZVÁŽIŤ NÁVŠTEVU KLIENTA V ZARIADENÍ !!!** Ak sa napriek upozorneniu rozhodnú pre návštevu v zariadení, je nutné podpísať čestné vyhlásenie.

Po ukončení návštevy je nutné všetky dotykové plochy (stoly, stoličky) vhodným spôsobom dezinfikovať.

**Návšteva vo vonkajších priestoroch zariadenia sa môže zdržovať len vo vyhradenom priestore, nemôže vstúpiť do vnútorných priestorov zariadenia.**

**Návštevy vo vnútorných priestoroch zariadenia (2. fáza uvoľňovania od 08.06.2020)**

Od 08.06.2020 je umožnená, klientom pripútaným na lôžku, návšteva vo vnútorných priestoroch zariadenia (t.j. na izbe klienta) a to pri dodržaní stanovených podmienok uvedených v stati *Príchod návštevy do zariadenia****.* Navštíviť klienta na izbe (pripútaného na lôžku) môže max. 1 osoba. Dĺžka návštevy na izbe max.20 minút**

V návštevných priestoroch sa zabezpečí pravidelné vetranie, ktoré je základným preventívnym opatrením. Po skončení návštevy je potrebné všetky dotykové plochy (stoly, stoličky, kľučky, podlahy) vhodným spôsobom vydezinfikovať. Miestnosť v ktorej sa uskutočnila návšteva sa po jej skončení vyžiari germicídnym žiaričom.

**Preventívne opatrenia počas návštev na strane poskytovateľa a návštevníkov**

Ak sa u návštevníka po dobu 14 dní po ukončenej návšteve objavia príznaky nákazy ochorenia COVID – 19, bezodkladne o tom informuje poskytovateľa.

Ak sa v zariadení objaví nákaza COVID – 19, u ktoréhokoľvek klienta, poskytovateľ je povinný kontaktovať a informovať o tejto skutočnosti všetkých návštevníkov, ktorí realizovali návštevu v období 14 dní pred potvrdením nákazy.

Poskytovateľ zabezpečí dôsledne dodržiavanie aktuálnych hygienicko – epidemiologických opatrení Úradu verejného zdravotníctva SR, vydaných na zamedzenie šírenia ochorenia COVID – 19, hygienických odporúčaní a používanie osobných ochranných pomôcok.

* 1. **USMERNENIA K UMOŽNENIU DOČASNÉHO OPUSTENIA ZARIADENIA**

**Preventívne opatrenia počas realizácie vychádzok, lekárskych vyšetrení a vybavovania úradných záležitostí**

* Od 3.júna 2020 môžu klienti v DSS pre deti a dospelých Šoporňa – Štrkovec (ďalej len DSS) opustiť zariadenie len v sprievode zamestnanca zariadenia. Dobu pobytu mimo priestorov zariadenia naďalej, z dôvodu hygienicko – epidemiologických opatrení, minimalizujeme (len z dôvodu vyšetrenia, vybavovania úradných náležitostí a pod.).
* Nakoľko máme priestranný areál, vychádzky realizujeme v rámci areálu. V prípade, ak sa vychádzka organizuje v skupine, odporúča sa veľkosť skupiny do 5 osôb.
* Sprevádzajúce osoby ako aj klienti zariadenia majú počas celej doby dočasného opustenia priestorov zariadenia (z dôvodu lekárskeho ošetrenia, vybavovania úradných náležitostí a pod.) vhodne prekryté horné dýchacie cesty (rúško, šál, šatka) a odporúča sa používať aj rukavice. Toto opatrenie sa nevzťahuje na klientov, u ktorých to vzhľadom na ich znevýhodnenie nie je možné alebo žiaduce, ktorí nemusia mať prekrytú tvárovú časť.
* Pri návrate do zariadenia je nutné klientovi a sprevádzajúcej osobe (personálu) zmerať bezkontaktným teplomerom teplotu. V prípade zvýšenej teploty (zvýšená teplota nad 37,2°C, kašeľ, sekrécia z nosa) sprevádzajúca osoba nebude mať umožnený vstup do zariadenia a klienta je nutné izolovať od ostatných klientov minimálne po dobu 48 hodín.
* Pri návrate klienta a zamestnanca do vnútorných priestorov zariadenia je potrebné zabezpečiť hygienu ich rúk najlepšie s použitím dezinfekčných mydiel a použitím jednorazových papierových utierok.
* Ak sa u klienta kedykoľvek po dobu 14 dní po dočasnom opustení zariadenia objavia príznaky nákazy COVID – 19 bezodkladne je izolovaný od ostatných prijímateľov sociálnej služby a ďalší postup je nutné konzultovať s príslušným regionálnym ÚVZ.
* Ak sa u sprevádzajúcej osoby kedykoľvek po dobu 14 dní po dočasnom opustení zariadenia objavia príznaky COVID – 19, bezodkladne o tom informuje poskytovateľa a postupuje podľa usmernení príslušného regionálneho ÚVZ.

**Všeobecné zásady prevencie pred nákazou COVID – 19**

Mimo zariadenia, ale aj v zariadení je potrebné primerane rešpektovať všeobecné zásady prevencie pred nákazou ochorenia COVID – 19 vypracované v súlade s odporúčaniami Ministerstva zdravotníctva SR pre verejnosť a to nasledovne.

* Umývať si ruky často mydlom a teplou vodou po dobu 20 sekúnd. Ruky si utierať jednorazovou papierovou utierkou. Ak nie je k dispozícii mydlo a voda, je potrebné použiť dezinfekčný prostriedok na ruky na báze alkoholu.
* Nedotýkať sa neumytými rukami očí, nosa a úst.
* Zakrývať si nos a ústa pri kašlaní a kýchaní jednorazovou papierovou vreckovkou a následne ju zahodiť do koša.
* Vyhýbať sa blízkemu kontaktu s ľuďmi, ktorí javia príznaky respiračného ochorenia.
* Podľa možností dodržiavať vzdialenosť najmenej dva metre medzi sebou.
* Nechodiť do oblastí s vysokou koncentráciou ľudí.
* V domácnosti dbať na zvýšenú dezinfekciu povrchov.

**1.3 USMERNENIA K POSKYTOVANIU AMBULANTNEJ SOCIÁLNEJ SLUŽBY   
 V ZARIADENÍ**

Ambulantná (denná) forma sociálnej služby sa bude opätovne poskytovať v zariadení od 08.06.2020, v čase od 7:00 hod do 15:00 hod. Nástup do zariadenia bude dobrovoľný.

* **Podmienkou prijatia klienta, ktorému sa poskytuje ambulantná forma sociálnej služby, do DSS Šoporňa - Štrkovec je čestné prehlásenie o jeho zdravotnom stave.**
* Bez vyplneného a podpísaného Čestného prehlásenia nebude váš syn/vaša dcéra prijatý do zariadenia
* Po víkende, alebo v prípade, že sa klientovi z akýchkoľvek dôvodov preruší ambulantný pobyt v zariadení na viac ako 3 dni, bude potrebné formulár Čestné vyhlásenie vyplniť opätovne. Formulár dá vyplniť rodičovi klienta službukonajúci zdravotnícky personál.
* Do zariadenia môže byť prijatý len zdravý klient. V prípade, ak sa u klienta vyskytne teplota, kašeľ, nádcha, hnačka **nevoďte klienta do zariadenia, nepreberieme ho vzhľadom k prísnym epidemiologickým a hygienickým opatreniam.**
* Pri príchode k zariadeniu musíte vždy zazvoniť na zvonček, ohlásiť sa a to aj v prípade, že by bola bránka otvorená alebo by vás bolo u bránky viacej. Službukonajúci zdravotnícky personál si príde vyzdvihnúť klienta k bránke, kde mu následne rodič/rodinný príslušník podpíšete formulár o odovzdaní a v popoludňajších hodinách formulár o prevzatí klienta. Pri bránke musí rodič zotrvať po dobu, kým sa klientovi nezmeria teplota.
* Prijímateľ vstupuje do zariadenia len s prekrytými hornými dýchacími cestami (tvárové rúško) v sprievode zdravotníckeho personálu. Toto opatrenie sa nevzťahuje na klientov, u ktorých to vzhľadom na ich znevýhodnenie nie je možné alebo žiaduce, ktorí nemusia mať prekrytú tvárovú časť. Rodič alebo rodinný príslušník, ktorý dieťa privedie do zariadenia berie na vedomie tieto skutočnosti.
* Zdravotnícky personál zmeria klientovi po príchode teplotu, vydezinfikuje mu dezinfekčným prostriedkom ruky a následne ho odvedie do interiéru zariadenia, kde ho zdravotnícky personál odovzdá vedúcej úseku sociálnej rehabilitácie a výchovy / v prípade jej neprítomnosti na pracovisku inštruktorke sociálnej rehabilitácie.
* Ak si rodič/ rodinný príslušník nevyzdvihne klienta do 15.00 hod. bude sa to považovať za porušenie dodržiavania nastavených opatrení a podmienok.
* Je zakázané nosiť si vlastné jedlo do zariadenia.
* Zo stravy klienta môžete odhlásiť telefonicky, deň vopred do 9:00 hod u hlavnej sestry/ staničnej na tel.čísle 0910 934 na tel. čísle 0910 934 324. Ak chcete klienta vyhlásiť zo stravy na pondelok, môžete tak urobiť v ten deň ráno do 7:00 hod.
* Pri odchode klienta sa ohlásite zvončekom pri bráne, kde ho počkáte. Privedie Vám ho k bránke službukonajúci zdravotnícky personál, ktorý Vám ho odovzdá a následne mu podpíšete formulár, že ste si klienta prebrali.
* Je prísny zákaz nosiť hračky, písacie potreby, kabelky a iné veci z domu do zariadenia vzhľadom k hygienickým opatreniam.
* Prosíme o dôsledné dodržiavanie všetkých uvedených podmienok a opatrení.

1. **ZÁVEREČNÉ USTANOVENIA**

Tento interný dokument je záväzný pre všetkých zamestnancov DSS pre deti a dospelých Šoporňa – Štrkovec, klientov a rodinných príslušníkov, známych.

Tento interný dokument bude prehodnocovaný a aktualizovaný v závislosti od aktuálnej situácie, nariadení vlády a príslušných orgánov.

**3 SÚVISIACE PODKLADY A DOKUMENTY**

1 Plán uvoľňovania opatrení v sociálnych službách v súvislosti s ochorením COVID-19 (vydaný

MPSVaR)

2 Usmernenie k umožneniu návštev v zariadeniach sociálnych služieb s pobytovou formou od   
 3.júna 2020 (8.júna 2020) (vydaný MPSVaR)

3Usmernenie k umožneniu dočasného opustenia zariadenia sociálnych služieb s pobytovou formou od 3.júna 2020 (8.júna 2020)(vydaný MPSVaR)

4 Usmernenie k poskytovaniu sociálnej služby v zariadeniach sociálnych služieb s ambulantnou formou od 3.júna 2020 a následne od 8.júna 2020 (vydané MPSVaR)

**PRÍLOHY**

PRÍLOHA 1: Denná evidencia návštev v DSS Šoporňa – Štrkovec

PRÍLOHA 2: ČESTNÉ VYHLÁSENIE

PRÍLOHA 3: Denná evidencia vyšetrení alebo úradných záležitostí prijímateľov sociálnych   
 služieb